# name
Síndrome genitourinari de la menopausa en pacients amb antecedent de càncer de mama

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] ANTECEDENTS DEL TEMA: Moltes pacients amb càncer de mama (CM) presenten tumors hormonals per als quals hi ha limitades estratègies terapèutiques. Una de les conseqüències no desitjables d'aquests tractaments és el seu impacte negatiu en el trofisme vaginal que conseqüentment pot alterar la salut sexual. Les teràpies no hormonals són el tractament de primera línia de l'atrofia vulvovaginal (AVV). Tot i que ser tractaments segurs, tenen una eficàcia lleu i normalment només proporcionen millores a curt termini. Altres opcions inclouen teràpia local amb estrògens, teràpia làser vaginal i andrògens locals, que semblen ser eficaces tot i que hi ha controvèrsia sobre la seva seguretat.


OBJECTIUS: L'objectiu del treball és avaluar les opcions terapèutiques actuals que es poden oferir a les pacients amb síndrome genitourinari de la menopausa (SGUM) amb antecedent de CM, i avaluar la eficàcia i seguretat de les noves teràpies emergents.
Com a objectiu secundari es valorarà l'eficàcia d'una nova eina diagnostica per valorar el SGUM de forma no invasiva.

HIPOTESIS: La hipòtesi dels estudis és que tant el làser de C02 fraccionat com la prasterona, en les pacients afectes de CM sota tractament amb inhibidors de l'aromatasa, actuen sobre la mucosa vaginal augmentant el gruix de la paret, acidificant el pH vaginal i milloren la funció sexual. Per altre banda la ecografia transvaginal podria
 





ser un mètode d'avaluació del SGUM no invasiu capaç de diferenciar entre pacients sanes o aquelles que pateixin SGUM.

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.title[].value
Síndrome genitourinari de la menopausa en pacients amb antecedent de càncer de mama